Diari Oficial de la Generalitat Valenciana


Sumari del DOGV 5768, del 22-05-2008 (2008/6029)

Informació pública del Projecte de Reparcel·lació Forçosa del Sector 2 de Massalfassar.
---------------------------------------------------------------------------------------

### Dades del document

Número de DOGV
:   5768

Data del DOGV
:   22-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/6029


Data del document
:   13-05-2008

Organisme emissor
:   Zonario, SL

Tipus de document
:   Informació Pública

Descriptors 

:   * Massalfassar
    * pla d'urbanisme
    * empresa privada

Informació pública del Projecte de Reparcel·lació Forçosa del Sector 2 de Massalfassar. [2008/6029]  
El gerent de Zonario, SL: Andres Selma Magdalena  
El Ple de l'Ajuntament de Massalfassar, en sessió ordinària celebrada el dia 2 d'agost de 2004, va acordar aprovar el Programa d'Actuació Integrada del Sector Número 2 d'aquest municipi i adjudicar-ne l'execució a la mercantil Zonario, SL, que adquirix, per consegüent, la condició d'urbanitzador de l'actuació.  
La dita aprovació va ser elevada a definitiva mitjançant Acord plenari municipal, de 30 de novembre de 2006, adoptat després de l'Acord de la Comissió Territorial d'Urbanisme de 12 de maig de 2006.   
En compliment del planejament indicat, Zonario, SL ha formulat projecte de reparcel·lació forçosa de l'esmentada unitat d'execució a l'empara del que disposa l'article 169.5 de la Llei Urbanística Valenciana (d'ara en avant LUV), en relació amb l'article 416 del Reglament d'Ordenació i Gestió Territorial i Urbanística (d'ara en avant ROGTU).  
En aplicació del que establix l'article 416.1 ROGTU, en relació amb l'article 177.1.a) LUV, pertoca sotmetre el referit projecte, amb tota la documentació annexa, a informació pública per un termini d'un mes, comptat a partir de l'endemà de la publicació de l'anunci en el Diari Oficial de la Comunitat Valenciana.  
Durant el dit termini els interessats en aquest procediment podran formular qualssevol al·legacions que els convinguen segons dret, tot això en els termes i condicions de la LUV i del ROGTU, a l'efecte dels quals qualsevol interessat podrà consultar el projecte de reparcel·lació forçosa depositat en la notaria de Gracia Lourdes Gregorí Romero, que té les oficines al carrer de Sant Joan 6-1r, 46249 Massamagrell, els dies hàbils en horari de 10.30 a 14.00 hores.  
Qualsevol persona podrà comparéixer en aquesta notaria per a obtindre còpia de l'acta de protocol·lització del projecte i documents que s'hi adjunten, o sol·licitar l'exhibició d'aquesta.  
Així mateix, l'esmentada documentació, com l'expedient administratiu, es podrà consultar als locals de l'Ajuntament de Massalfassar, els dies hàbils en idèntic horari.  
En aplicació de l'article 172.3 de la LUV, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques, drets reals i personals que coneguen i afecten les seues finques, per la qual cosa la present notificació val com a requeriment per a l'aportació de la indicada informació; així mateix, s'avisa que l'omissió, error o falsedat d'aquestes declaracions no podrà afectar el resultat objectiu de la reparcel·lació. En el cas que s'apreciea dol o negligència greu podrà exigir-se la responsabilitat civil o penal que corresponga.  
Especialment, es requerixen els titulars de béns i drets afectats per la reparcel·lació perquè aporten a l'expedient la documentació necessària per a practicar una adequada valoració de les construccions, instal·lacions, plantacions i, si és el cas, activitats que hagen de ser objecte d'indemnització a càrrec del projecte de reparcel·lació forçosa.  
Es fa constar que durant l'exposició al públic de la reparcel·lació, a fi d'evitar el proindivís, els interessats podran efectuar-se requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment haurà de cursar-se per mitjà d'acta notarial i oferir, simultàniament i alternativament, el pagament o el cobrament de la indemnització en metàl·lic, i es donarà un termini de 10 dies al requerit per a triar si preferix pagar o cobrar a un mateix preu unitari. El pagament o consignació de la indemnització haurà de ser objecte de garantia financera amb caràcter previ a l'aprovació del projecte de reparcel·lació. L'aportació de la garantia esmentada és condició d'eficàcia dels indicats requeriments. Si un propietari no atén un requeriment degudament formulat s'entendrà que preferix cobrar i la reparcel·lació s'aprovarà en conseqüència.  
Les al·legacions que, si és el cas, es formulen seran presentades davant de l'Ajuntament de Massalfassar.  
I a fi de dotar de les màximes garanties al procediment, a l'empara del que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica el present edicte en el Butlletí Oficial de la Província de València, dirigit als titulars de béns i drets de qui es desconeix la identitat o, encara que és coneguda, és desconegut el seu domicili; així com respecte de qualssevol altres titulars de béns i drets afectats per l'actuació, la titularitat, identitat o domicili dels quals no consten en el present procediment.  
Massalfassar, 13 de maig de 2008.- El gerent de Zonario, SL: Andrés Selma Magdalena